stanford-oval/wikipedia huggingface dataset:
ExoMars
ExoMars 2016 > Lento

Laukaisuikkuna aukesi 14. päivä maaliskuuta ja kesti 12 vuorokautta.
ExoMars 2016 laukaistiin heti ikkunan avauduttua 14. maaliskuuta 2016 09:31 UTC Proton-M/Breeze-M-kantoraketilla Baikonurin avaruuskeskuksesta.  Proton-M:n kolme vaihetta nostivat paketin avaruuteen, jossa neljäs vaihe Breeze-M otti hallinnan lennon kulusta. Breeze-M suoritti kaikkiaan neljä polttoa ExoMarsin ollessa kiinni siinä. Ensimmäisen heti laukaisun yhteydessä ja kaksi kiertoradan muuttamiseksi. Laukaisimen kapasiteetti ei riitä suoraan laukaisuun, joten jouduttiin tekemään mainitut kiertoratamanööverit. Neljäs lähetti Exomars 2016:n kohti Marsia päättyen kello 20:06 UTC.  21:29 voitiin vahvistaa signaalin saanti alukseen ja pian sen jälkeen myös aurinkopaneelit saatiin avattua. ExoMars 2016 on matkalla onnistuneesti kohti Marsia.
Irtoamisen jälkeen Breeze-M:n oli tarkoitus tehdä lyhyt, 12 sekunnin, poltto, jolla piti tehdä etäisyyttä ExoMarsiin. Turvallisen etäisyyden päässä sen oli tarkoitus käyttää moottoreitaan vielä viimeisen kerran. Noin 1,5 minuuttia kestävällä poltolla se käyttäisi ajoaineensa loppuun ja muuttaisi lentorataansa, niin ettei se joudu Marsin läheisyyteen. Breeze-M:ää ei pystytty havainnoimaan seurantateleskoopeilla suunnitellun manooverin aikaan aiotusti Boliviasta ja Australiasta.  Brasiliasta OASI-seurantateleskoopilla havaittiin, että ainakin yhdeksän isohkoa kappaletta seurasi ExoMarsia liki samalla radalla. Oletettavasti Breeze-M:n viimeinen poltto epäonnistui ja se hajosi kappaleiksi.
ExoMarsin lennonjohtajan Michael Denisin mukaan alusten etäisyys oli useita kilometrejä Breeze-M:n hajoamisen hetkellä. Oletettavasti täten se ei pystynyt vaurioittamaan ExoMarsia. Huhtikuun puoliväliin mennessä suoritettujen diagnostiikka- ja muiden toimenpiteiden perusteella alus ja havaintolaitteet olivat kunnossa.
Schiaparelli irtaantui TGO:sta suunnitellusti 16. lokakuuta 14:42 UTC ja vahvistus tästä annettiin 17:27 UTC.  Marsiin saapumisen aikaan viestintäviive Maan ja Marsin välillä on 9:48 minuuttia.
ExoMars 2016 > Lento > Schiaparelli > Onnettomuustutkinta

Talteen saadun datan perusteella laskuvarjo vaikuttaa irronneen hieman ennenaikaisesti ja jarruraketit toimivat vain hetken. Syynä tähän on vaikuttaa olevan virhe laitteiston ohjauksessa ei niinkään laitteiston hardwaressa. Jostain syystä keskustietokoneen ohjaama ohjausjärjestelmä ei toiminut odotetusti.
Marraskuussa 2016 kaikki data viittaa siihen, että lämpökilpijarrutus onnistui ja laskuvarjo avautui suunnitellusti 12 kilometrin korkeudesa 1 730 km/h vauhdissa. Edelleen lämpökilpi irtosi suunnitellusti 7,8 kilometrin korkeudessa. Jostain syystä aluksen pyörimisnopeuksia mittaava Inertial Measurement Unit (IMU) saturoitui, se mittasi maksiminsa, pian laskuvarjon aukeamisen jälkeen.  Pääosin mittaukset olivat odotetun kaltaisia mutta tässä noin sekunnin kestäneessä hetkessä ei. Kun tämä mittaustulos yhdistettiin ohjausjärjestelmään, saatiin korkeusarvioksi negatiivinen lukema eli alle pinnan taso. Tämä virheellinen näkemys johti laskuvarjon ennen aikaiseen irrottamiseen ja lyhyeen jarrurakettien polttoon sekä järjestelmien aktivointiin aivan kuin luotain olisi laskeutunut. Todellisuudessa luotain oli edelleen 3,7 kilometrin korkeudessa. Kuvattu käyttäytyminen on selvästi pystytty toistamaan simulaatioissa.
Varsinainen tutkimuslautakunnan raportti on tarkoitus saada alkuvuodesta 2017.
ExoMars 2016 > Lento > TGO

17. päivä 02:42 UTC  TGO suoritti rajanmuutoksen, joka ohjasi sen lentoradalle, jolta se asettui jarrutuksella Marsin kiertoradalle.
TGO:n kiertoradalle asettavan runsaat kaksi tuntia kestävän jarrutuspolton aloitus varmistettiin 19. päivä noin 13:15 UTC ja Marsin takaa kiertämisen jälkeen signaaliyhteys saatiin odotettuun aikaan, mikä alustavasti indikoi onnistunutta asettumista kiertoradalle ja pian tämän jälkeen voitiinkin varmistaa, että TGO päätyi nominaaliselle neljän vuorokauden kiertoradalle.
Hyvin soikea kiertorata on tarkoitus pyöristää noin 400 kilometriin. Radalle saapumisen jälkeen luotaimella suoritetaan lähinnä kalibrointi-tyyppisiä ja toissijaisia mittauksia. Maaliskuusta 2017 maaliskuuhun 2018 rataa muokataan ilmajarrutuksen avulla pyöreäksi. Varsinaiset päähavainnot on tarkoistus aloittaa tällä pyöreällä radalla maaliskuussa 2018 ja kestää ainakin joulukuuhun 2019. Polttoainetta luotaimessa riittää periaatteessa ainakin vuoteen 2022 saakka. Toiminta-aikanaan TGO toimii myös muiden luotainten viestintälinkkinä.
ExoMars-kulkija

ExoMars-kulkija laukaistaan Proton-raketilla. Marsiin saapuva hyötykuorma on kaksiosainen. Laskeutuja tekee havaintoja ja kuljettaa kulkijan Marsin pinnalle. Kulkija suorittaa tutkimuksia laajemmalla alueella liikkuen useita kilometrejä toimintansa aikana.
Laskeutujan ja kulkijan yhteismassa on noin 2000 kg.
ExoMars-kulkija > Cruise-moduuli

Maasta laukaisun ja Marsiin saapumisen ajan hyötykuorma on ESAn toimittaman moduulin sisässä.
ExoMars-kulkija > Laskeutumisjärjestelmä

Roscosmosin toimittaman laskeutumisjärjestelmän pääosat ja vaiheet ovat lämpökilpi, laskuvarjo, thrusterit ja iskunvaimennus. Laskuvarjo-osuudessa on kaksi varjoa; halkaisijoiltaan 15 metrinen ylisooninen ja 35 metrinen alisooninen.
ExoMars-kulkija > Laskeutuja

Roscosmosin ja IKI:n toimittama laskeutuja kuljettaa mukanaan kulkijan ja suorittaa havaintoja. Nominaali toiminta-aika on 1 Maan vuosi. Laskeutujan päätutkimuskohteet ovat pitkäaikainen sään mittaus ja muut kaasukehän mittaukset.
ExoMars-kulkija > Kulkija

Kulkijan suurin uutuus on noin kahden metrin syvyyteen yltävä pora. Sen avulla tutkitaan Mars-perän geologista ja kemiallista koostumusta.
ExoMars-kulkija on massaltaan noin 310 kg eli noin 100 kg enemmän kuin vastaavan luokan Spirit- ja Opportunity-kulkijoilla. Pyörillä rullaamisen lisäksi kulkija pystyy liikkumaan kävelemällä.
Aiheesta muualla

Kuvia tai muita tiedostoja aiheesta ExoMars Wikimedia Commonsissa
ExoMars Main Site
ESA Bulletin 126 2006
Raman-LIBS spectrometer for ExoMars Combined Raman-LIBS spectrometer for ExoMars at TNO
Piirros: TGO eli Trace Gas Obriter.
Schiaparelli-malli vuodelta 2016.
MRO:n 25. lokakuuta HiRISE-kameralla ottama kuva, jossa erottuu kolme kohdetta. Tumma pyöreä kraatteri johon luotain osui ja sen ympärillä heitealue. Tästä itään 1,4 kilometriä oleva kohde on todenneköisesti lämpökilpi. Kraatterista 0,9 kilometriä etelään oleva kohde on laskuvarjo ja takalämpökilpi.
ExoMars 2020:n alustava laskeutumispaikka Oxia Planum.
ExoMars 2018 -kulkijan mallin proto vuodelta 2006.
Fremontin piirikunta (Colorado)

Fremontin piirikunta (engl. Fremont County) on Yhdysvaltojen Coloradon osavaltiossa sijaitseva piirikunta. Sen väkiluku oli 47 839 vuonna 2019. Piirikunnan hallintokeskus on Cañon Cityn kaupunki. Piirikunta on perustettu 1. marraskuuta 1861.
Aiheesta muualla

Kuvia tai muita tiedostoja aiheesta Fremontin piirikunta (Colorado) Wikimedia Commonsissa
Floss (albumi)

| Floss Injury Reserve |
| --- | --- | --- |

Studioalbumin tiedot
 Äänitetty : 2015–2016
 Julkaistu: 15.tammikuuta 2016
 Tuottaja(t): Parker Corey, Nathaniel Richie, Jordan Groggs
 Tyylilaji: hip hop
 Kesto: 42.05
 Levy-yhtiö: Las Fuegas
Injury Reserven muut julkaisut
| Live from the Dentist Office 2015 | Floss 2016 | Drive It Like It’s Stolen 2017 |
Floss on yhdysvaltalaisen Injury Reserve -nimisen hip hop -trion toinen albumi, joka julkaistiin 15. tammikuuta 2016. Kappaleista ”Oh Shit!!!” ja ”All This Money” kuvattiin musiikkivideot.
Kappaleet

Oh Shit!!! – 4.16
Bad Boys 3 – 2.21
All This Money – 3.18
S on Ya Chest – 4.25
What's Goodie – 2.54  (mukana Cakes da Killa)
Girl with the Gold Wrist – 3.19
2016 Interlude – 1.37
All Quiet on the West Side – 2.40
Eeny Meeny Miney Moe – 4.29
Keep on Slippin – 4.57  (mukana Vic Mensa)
Back Then – 3.20
Look Mama I Did It – 4.29
Arvostelut

Theneedledrop: 8/10
Aiheesta muualla

Floss discogs.com -sivustolla (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Furor (P46)

| Furor |
| --- | --- |


Aluksen vaiheet
Rakentaja:  Navantia
Kölinlasku:  29. huhtikuuta 2016
Laskettu vesille:  8. syyskuuta 2017
Palveluskäyttöön:  21. tammikuuta 2019
Tekniset tiedot
Uppouma:  2 860 t
Pituus:  93,9 m
Leveys:  14,2 m
Syväys:  4,2 m
Nopeus:  20 solmua
Miehistöä:  46
Aseistus
Aseistus:  1 × 76 mm/62 -tykkiä 2 × 25 mm tykkiä 2 × 12,7 mm konekivääriä 1 × NH-90 helikopteri
Furor (runokonumero P46) on Espanjan laivaston vuonna 2017 vesillelaskettu Meteoro-luokan ulkovartiolaiva (esp. Buque de Acción Marítima).
Valmistus

Alus tilattiin 7. toukokuuta 2014 Navantialta, missä köli laskettiin 29. huhtikuuta 2016. Alus laskettiin vesille 8. syyskuuta 2017 ja se otettiin palvelukseen 21. tammikuuta 2019.
Palvelus

Alus on palveluksessa.
Gordon Ramsay maailmalla

| Gordon Ramsay maailmalla |
| --- | --- |
Pääosissa:  Gordon Ramsay
Alkuperämaa:   Englanti
Verkko:   Channel 4  Jim
Esitetty:  18. tammikuuta 2010 – 30. toukokuuta 2011
Tuotantokausia:  2
Jaksoja:  7
Aiheesta muualla
IMDb 
Gordon Ramsay maailmalla (engl. Gordon’s Great Escape) on brittiläinen televisiosarja, jonka pääosassa on Gordon Ramsay. Sarja alkoi brittiläisellä History-kanavalla 18. tammikuuta 2010. Suomessa sarjan esittäminen alkoi Jim-kanavalla 2. marraskuuta 2014.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Gordon’s Great Escape
Kristin Chenoweth

| Kristin Chenoweth |
| --- | --- |
 Kristin Chenoweth vuonna 2012.
Henkilötiedot
Koko nimi:  Kristi Dawn Chenoweth
Syntynyt: 24. heinäkuuta 1968 (ikä 56) Broken Arrow, Oklahoma, Yhdysvallat
Ammatti:  Näyttelijä
Näyttelijä
Taiteilijanimet:  Cheno
Palkinnot
 Primetime Emmy Paras naissivuosa komediasarjassa Pushing Daisies (2009) 
Aiheesta muualla
officialkristinchenoweth.com
IMDb 
Elonet
Kristi Dawn Chenoweth (s. 24. heinäkuuta 1968 Broken Arrow, Oklahoma, Yhdysvallat) on yhdysvaltalainen Tony- ja  Emmy-palkittu teatteri-, TV- ja elokuvanäyttelijä sekä laulaja.
Chenoweth (joskus ihailijoidensa kutsumana ”Cheno”) on keskimääräistä lyhyempi, vain 150 senttimetriä (4 jalkaa 11 tuumaa) pitkä. Hänellä on helposti erottuva puheääni, jota hän on itse verrannut Betty Boopin ääneen. Chenoweth on klassisesti koulutettu koloratuurisopraano ja hänen äänensä kantaa neljä oktaavia.
Nuoruusvuodet

Chenoweth on valmistunut Oklahoma City Universitysta (OCU). Hänellä on tutkinto musiikkiteatterista ja oopperaesiintymisestä. OCU:ssa hän voitti Miss OCU:n tittelin ja oli ensimmäinen perintöprinsessa Miss Oklahoma -kauneuskilpailussa vuonna 1991. Hän esiintyi Opryland USA:ssa. Hän voitti lahjakkaimman tulevan laulajan palkinnon Metropolitan-oopperan kansallisissa koe-esiintymisissä, mistä hän sai stipendin Philadelphian Academy of Vocal Artsiin, mutta hän kieltäytyi stipendistä saatuaan roolin Off Broadway -show’ssa.
Yksityiselämä

Chenoweth on kirjoittanut omaelämäkerran A Little Bit Wicked: Life, Love and Faith in Stages, jossa hän kertoo adoptiostaan, esiintymisestään Wickedissä ja ajastaan Hollywoodissa. Kirja julkaistiin vuonna 2009 ja vietti kaksi viikkoa The New York Times Best Seller Listillä.
Chenoweth on puhunut julkisesti uskostaan; hän kuvailee itseään ”ei-tuomitsevaksi, liberaaliksi kristityksi”.
Chenowethillä on runsaasti homofaneja. Hänen kutsunsa Women of Faith -konferenssiin vedettiin pois syyskuussa 2005 Chenowethin kerrottua julkisesti ”uskostaan Jumalan hyväksyvän kaikki maailman ihmiset”, eli myös homoseksuaalit.
Chenoweth on ollut kihloissa näyttelijä Marc Kudischin kanssa ja tapaillut viulisti Joshua Belliä ja Selviytyjät-juontajaa Jeff Probstia. Chenoweth tapaili myös käsikirjoittaja Aaron Sorkinia. Sorkinin Studio 60 -televisiosarjassa Harriet Hayesin hahmo muistuttaa monin tavoin Chenowethiä.
Chenowethilla on Ménièren tauti, sisäkorvassa esiintyvä sairaus, joka voi muun muassa aiheuttaa huimausta. Hän on kertonut joutuneensa joissakin esityksissä nojaamaan vastanäyttelijäänsä pysyäkseen pystyssä.
Albumit

Let Yourself Go (2001)
As I Am (2005)
A Lovely Way to Spend Christmas (2008)
Some Lessons Learned (2011)
Coming Home (2014)
The Art of Elegance (2016)
For the Girls (2019)
Aiheesta muualla

Wikimedia Commonsissa on kuvia tai muita tiedostoja aiheesta .
Kristin Chenoweth Internet Movie Databasessa. (englanniksi)
Gordon Ramsay ja paras ravintola

| Gordon Ramsay ja paras ravintola> Ramsay's Best Restaurant |
| --- | --- |
Pääosissa:  Gordon Ramsay
Alkuperämaa:   Englanti
Verkko:   Channel 4  Jim
Esitetty:  14. syyskuuta 2010 – 9. marraskuuta 2010
Tuotantokausia:  1
Jaksoja:  9
Aiheesta muualla
IMDb 
Gordon Ramsay ja paras ravintola (engl. Ramsay's Best Restaurant) on brittiläinen televisiosarja, jonka pääosassa on Gordon Ramsay. Ohjelmassa ravintolat ympäri Englantia kisaavat voittaakseen Ramsayn Paras ravintola –tittelin. Sarja alkoi brittiläisellä Channel 4-kanavalla 14. syyskuuta 2010. Suomessa sarjan esittäminen alkoi Jim-kanavalla 23. joulukuuta 2012.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Ramsay's Best Restaurant
Gordon Persons

Gordon Persons
Seth Gordon Persons (5. helmikuuta 1902 – 29. toukokuuta 1965) oli yhdysvaltalainen demokraattisen puolueen poliitikko.
Persons toimi Alabaman kuvernöörinä vuosina 1951–1955. Häntä edelsi ja seurasi Jim Folsom.
Persons syntyi ja kuoli Alabaman Montgomeryssä. Silta Mobilesta etelään on nimetty hänen mukaansa.
From Me to You (Yuin albumi)

| From Me to You Yui |
| --- | --- | --- |

Studioalbumin tiedot
 Julkaistu: 2006
 Tyylilaji: pop, rock
 Levy-yhtiö: Sony Music Entertainment Japan
Yuin muut julkaisut
|   | From Me to You 2000 | Can't Buy My Love 2007 |
From Me to You on Yuin debyyttialbumi, joka julkaistiin 22. helmikuuta 2006.
Kappaleet

Merry Go Round
Feel my Soul
Ready to Love
Swing of Lie
LIFE
Blue Wind
I can't Say
Simply White
Just My Way
Tomorrow's Way
I Know
TOKYO
Spiral & Escape
GM/Fiat Premium -pohjalevy

Alfa Romeo 159
Premium-pohjalevy on General Motorsin ja Fiatin yhteinen pohjalevy, joka tuli käyttöön ensimmäisenä Alfa Romeo 159 -malliin. Molemmilla yhtiöillä on oikeus jatkokehittää tähän rakenteeseen perustuvia malleja tulevaisuudessa. Pohjalevyn kehitykseen osallistui pääasiassa Saab ja teknistä apua antoivat Alfa Romeo, Holden ja Opel/Vauxhall.
Saab keskeytti oman Premium-automallinsa kehityksen vuoden 2002 lopussa. Pohjalevy nähtiin vuonna 2003 Opel Insignia -konseptiautossa, mutta tuotantomallissa käytettiin General Motorsin Epsilon II -pohjalevyä. Suunniteltu Buick-malli ei toteutunut.
Mallit, joissa pohjalevyä käytetään

Alfa Romeo 159 (2005–2010)
Alfa Romeo Brera (2005–2010)
Alfa Romeo Spider (2006–2010)
Alfa Romeo Visconti (konseptiauto)
Opel Insignia (konseptiauto)
Free Software Song

Free Software Song on Richard Stallmanin sanoittama filk-kappale, joka kertoo Free Software -liikkeestä. Kappaleen melodia on bulgarialaisesta kansanlaulusta ”Sadi moma bela loza”.
Sanoitus

Äänitiedostojen kuunteluohjeet
Join us now and share the software;

You’ll be free, hackers, you’ll be free.

Join us now and share the software;

You’ll be free, hackers, you’ll be free.
Hoarders can get piles of money,

That is true, hackers, that is true.

But they cannot help their neighbors;

That’s not good, hackers, that’s not good.
When we have enough free software

At our call, hackers, at our call,

We’ll kick out those dirty licenses

Ever more, hackers, ever more.
Join us now and share the software;

You’ll be free, hackers, you’ll be free.

Join us now and share the software;

You’ll be free, hackers, you’ll be free.
Aiheesta muualla

Wikimedia Commonsissa on kuvia tai muita tiedostoja aiheesta .
Gaius Duilius

Gaius Duilius (200-luku eaa.) oli roomalainen sotapäällikkö. Vuonna 260 eaa. hän voitti meritaistelussa Karthagon laivaston Sisilian pohjoisrannikolla Mylain (Mylae) kohdalla.
GMARS

| GMARS |
| --- | --- |
Aseen tyyppi:  kuorma-autoalustainen raketinheitin
Alkuperämaa:   Saksa/ Yhdysvallat
Palvelushistoria
Valmistushistoria
Suunnittelijat:  Rheinmetall Lockheed Martin
Tekniset tiedot
Toimintasäde:  700 km
Huippunopeus:  100 km/h
GMARS (Global Mobile Artillery Rocket System, suom. globaali liikkuva tykistörakettijärjestelmä) on kuorma-autoalustainen raketinheitinjärjestelmä, jonka ovat kehittäneet saksalainen Rheinmetall ja yhdysvaltalainen Lockheed Martin.
Rheinmetallin ja Lockheed Martinin yhteinen projekti aloitettiin kesäkuussa 2023. Tavoitteena oli kehittää korvaaja Saksan MARS 2 -raketinheittimille. GMARS esiteltiin Eurosatory-messuilla Pariisissa, Ranskassa kesäkuussa 2024.
Suunnittelu

GMARS koostuu Rheinmetallin RMMV HX 8×8 -kuorma-autosta ja sen alustalle asennetusta Lockheed Martinin raketinheittimestä. Itse laukaisinosa pyörii alustallaan ja sen kallistuskulmaa voidaan säätää. Laukaisimessa on kaksi vaihdettavaa rakettikasettia vierekkäin.
GMARS käyttää samoja rakettikasetteja kuin Lockheed Martinin tela-alustainen M270 MLRS ja kuorma-autoalustainen M142 HIMARS. GMARS sisältää useita parannuksia näihin nähden ja tulee markkinoille näiden vaihtoehdoksi. GMARSissa kasetteja on kaksi vierekkäin, kuten MRLS:ssäkin. HIMARSissa niitä on vain yksi. Yhteen kasettiin mahtuu esimerkiksi kuusi tavanomaista 122 mm:n rakettia tai yksi ATACMS-ohjus. Erilaisia raketti- ja ohjusvaihtoehtoja on useita ja niitä tullaan suunnittelemaan lisää markkinoille. Esimerkiksi ATACMSin seuraaja on PrSM.
Järjestelmä on erittäin liikkumakykyinen, joten se pystyy liikkumaan ampumapaikalta suojaan nopeasti. HIMARS on osoittanut tämän merkityksen Ukrainan sodassa. GMARS-ajoneuvon huippunopeus tiellä on 100 km/h ja kantama 700 km. Miehistöksi tarvitaan vain kaksi henkilöä.
Für immer

| Für immer Deutsch Amerikanische Freundschaft |
| --- | --- | --- |

Studioalbumin tiedot
 Äänitetty : toukokuu 1982
 Julkaistu: 1982
 Tuottaja(t): Conny Plank
 Tyylilaji: electropunk
 Kesto: 36.53
 Levy-yhtiö: Virgin
Deutsch Amerikanische Freundschaftin muut julkaisut
| Gold und Liebe 1981 | Für immer 1982 | 1st Step to Heaven 1986 |
Für immer on saksalaisen electropunk-yhtyeen Deutsch Amerikanische Freundschaftin vuonna 1982 julkaistu viides studioalbumi. Se oli yhtyeen viimeinen Virgin Records -levy-yhtiöllä julkaistu albumi.
Kappaleet > A-puoli

Im Dschungel Der Liebe – 4.11
Ein Bisschen Krieg – 4.02
Die Götter Sind Weiss – 3.00
Verlieb Dich In Mich – 3.44
Geheimnis – 3.23
Kappaleet > B-puoli

Kebabträume – 4.01
Prinzessin – 4.19
Die Lippe – 3.09
Verehrt Euren Haarschnitt – 3.24
Wer Schön Sein Will Muss Leiden – 3.35
Gorenjska

Gorenjska (ital. Alta Carniola, saks. Oberkrain) on yksi Slovenian perinteisistä alueista. Yhdessä Notranjskan ja Dolenjskan kanssa se muodostaa Kranjskaksi kutsutun kokonaisuuden.
Gorenjskassa sijaitsee muun muassa Bled- ja Bohinj-järvet, Slovenian korkein vuori Triglav sekä maan ainoa kansallispuisto, Triglavin kansallispuisto. Gorenjskan keskus on Kranjin kaupunki.
Gaspara Stampa

| Gaspara Stampa |
| --- | --- |

Henkilötiedot
Syntynyt: 1523 Padua
Kuollut: 1554 (30–31 vuotta) Milano
Ammatti:  kirjailija
Kirjailija
Äidinkieli: italia
Tuotannon kieli: italia
Aiheesta muualla
Löydä lisää kirjailijoitaKirjallisuuden teemasivulta
Gaspara Stampa (1523 Padua – 1554 Milano) oli italialainen runoilija. Hän kirjoitti omakohtaisia eroottisia runoja, jotka julkaistiin vuonna 1554.
Stampan ”Sonetin” on suomentanut Yrjö Kaijärvi, ja se on julkaistu antologiassa Rakkausrunoja: valikoima maailmankirjallisuudesta (Otava, 1953)
Frank Iero

| Frank Iero |
| --- | --- |

Henkilötiedot
Syntynyt: 31. lokakuuta 1981 (ikä 42) Belleville, New Jersey, Yhdysvallat
Muusikko
Aktiivisena:  2001–
Tyylilajit:  vaihtoehtorock, pop-punk, punk, post-hardcore
Soittimet:  rytmikitara, taustalaulu
Yhtyeet:  My Chemical Romance
Aiheesta muualla
www.frank-iero.com
  [ Muokkaa Wikidatassa ] [ ohje ]  
Frank Anthony Iero Jr. (s. 31. lokakuuta 1981 Belleville, New Jersey) on yhdysvaltalaisen My Chemical Romance -nimisen yhtyeen rytmikitaristi ja taustalaulaja. Hän toimi myös hardcore-bändi LeATHERMØUTH:n vokalistina ja punk-bändi Pencey Prep:n laulajana ja kitaristina. Hän tekee musiikkia nimellä frnkiero andthe cellabration, jossa hän soittaa kaikkia instrumentteja rumpuja lukuun ottamatta.
Nuoruus

Iero on My Chemical Romancen nuorin jäsen. Hänen vanhempansa olivat eronneet, joten Iero kasvoi äitinsä Lindan kanssa.
Frank opiskeli katolisessa koulussa. Iero opiskeli psykologiaa yliopistossa, kunnes jätti opinnot kesken kokeillakseen musiikkiuraa.
Hän on soittanut eri yhtyeissä 11-vuotiaasta saakka. Sekä Frankin isä että isoisä olivat muusikkoja.
Yksityiselämä

Ieron suosikkiyhtyeitä ovat muun muassa Black Flag, American Nightmare, The Bouncing Souls ja Beastie Boys.
Frank oppi omien sanojensa mukaan soittamaan kitaraa imitoimalla Green Dayn laulajaa, Billie Joe Armstrongia.
Frank on kasvissyöjä.
Iero ja Jamia Nestor vihittiin maaliskuussa 2008 ja maaliskuussa 2010 Iero ilmoitti parin odottavan kaksosia. Syyskuussa Jamia synnytti kaksostytöt Cherryn ja Lilyn.
Frank ja Jamia saivat heidän ensimmäisen poikavauvansa, Miles Ieron, seitsemäs huhtikuuta 2012.
Iero nauttii kirjojen lukemisesta, hänen suosikkikirjansa ovat Harry Potterit.
Frankin lempielokuvia ovat Tim Burtonin Nightmare Before Christmas, Rushmore ja Teksasin moottorisahamurhaaja.
Hän pitää koirista ja omistaa niitä itsekin omien sanojensa mukaan 7 tai 8. (Frankiltä kysyttiin YleX:n haastattelussa hänen koiriensa lukumäärää, ja hän vastasi kysymykseen: probably seven or eight.)
Frankilla on voimakas ahtaanpaikankammo, mutta silti hänet tungettiin kaappiin My Chemical Romancen "I'm Not Okay (I Promise)" -musiikkivideossa, josta hän pelästyttää pahaa-aavistamattoman opiskelijatytön.
Tatuoinnit

Frankilla on runsaasti tatuointeja: Hänen sormiinsa on tatuoitu "HALLOWEEN" sekä "BOOKWØRM", ja muita tatuointeja ovat muun muassa selkään tatuoitu halloween-kurpitsa (ensimmäinen tatuointi, jonka hän otti 18. syntymäpäivänään), "Keep the Faith" yläselässä, kirjaimet "N.J." huulen sisäpuolella lyhenteenä New Jerseystä, ankkuri ja sama kirjainlyhenne N.J. käsivarressa, "I wish I were a ghost" -teksti oikean ranteen ympärillä, kyyhkyt vasemmalla ja oikealla, hieman rintakehän alapuolella ja niiden kanssa teksti "Search And Destroy" sekä skorpioni hänen niskansa oikealla puolella.
Vasemmassa hauiksessa Frankilla on nuoruudenkuva isoisästään, jossa tämä soittaa rumpuja. Tatuoinnin on tehnyt La Inkistä tutuksi tullut Kat Von D.
Aiheesta muualla

http://www.imnotokay.net/
Frank Iero Myspacessa (englanniksi) (epävirallinen)
http://www.frank-iero.net/ (Arkistoitu – Internet Archive)
http://www.freewebs.com/mcr01
http://www.hopeless-hearts.net (Arkistoitu – Internet Archive)
http://www.freewebs.com/mychemicalromancef
Gary Johnson

| Gary Johnson |
| --- | --- |

New Mexicon 29. kuvernööri
 1. tammikuuta 1995 – 1. tammikuuta 2003  
Varakuvernööri:  Walter Bradley
Edeltäjä:  Bruce King
Seuraaja:  Bill Richardson
Henkilötiedot
Syntynyt: 1. tammikuuta 1953 (ikä 71) Minot, Pohjois-Dakota
Puoliso:  Dee Simms
Tiedot
Puolue:  Republikaanit Libertaaripuolue
 Nimikirjoitus
Gary Earl Johnson (s. 1. tammikuuta 1953 Minot, Pohjois-Dakota) on yhdysvaltalainen liikemies ja entinen New Mexicon osavaltion kuvernööri. Hän oli Libertaaripuolueen ehdokkaana vuosien 2012 ja 2016 presidentinvaaleissa. Vuonna 2016 Johnson sai 3 828 844 ääntä, joka oli 3,2 prosenttia kokonaisäänimäärästä. Suurimmat ääniosuudet hän sai New Mexicossa (9,3%) ja Pohjois-Dakotassa (6,3%). Valitsijamiehiin hänen äänimääränsä ei kuitenkaan riittänyt.
Johnson on entinen republikaani, joka toimi New Mexicon kuvernöörinä vuosina 1995–2003. Libertaaripuolueeseen hän siirtyi vuonna 2011.
Ennen politiikkaan ryhtymistä Johnson toimi rakennusalan yrittäjänä, ja hän omistaa yhden New Mexicon suurimmista rakennusliikkeistä.
Käännös suomeksi